Iepirkuma procedūra

**„Ūdenssaimniecības pakalpojumu attīstība Kandavā, II kārta”**

Iepirkuma id.Nr. KKP/2019/1

**4.jautājums**

*Par Iepirkuma procedūras nolikuma C pielikuma „Iepirkuma līguma projekts” 5.1. punktu:*

Līguma izpildes garantija

* Ja Izpildītājam nav nepieciešams saņemt avansu būvdarbu veikšanai, vai garantija 15% apmērā ir jāiesniedz tik un tā?

**Atbilde uz 4.jautājumu**

* Saskaņā ar Iepirkuma līguma projekta 5.1. punktu, Izpildītājam 14 (četrpadsmit) dienu laikā no līguma spēkā stāšanās dienas ir jāiesniedz Pasūtītājam Līguma izpildes garantija 15% apmērā no Līguma summas (bez PVN)*,* neatkarīgi no tā vai Izpildītājs būvdarbu veikšanai pieprasa vai nepieprasa avansa maksājumu.

**5.jautājums**

*Par Iepirkuma procedūras nolikuma 8.3.1. un 8.3.2. punktu:*

Prasības attiecībā uz Pretendenta tehniskajām un profesionālajām spējām.

* Vai pretendents un atbildīgais būvdarbu vadītājs izturēs nolikuma 8.3.1. un 8.3.2. punktu prasības, ja pieredzi apliecinošais objekts būvēt iesākts 2013. gadā , bet darbi pabeigti un objekts nodots ekspluatācijā 2014. gadā? Iepriekš minētais objekts atbilst visiem 8.3.1. un 8.3.2. punkta punktiem*.*

**Atbilde uz 5.jautājumu**

* Nolikumā noteiktās prasības tiks izpildītas, ja Objekts ir pabeigts un nodots ekspluatācijā 2014. gadā, un ir viens no izbūvētajiem objektiem, kas kopā sastāda Pretendenta noradīto darbu apjomu, izpildot Nolikuma 8.3.1. un 8.3.2. punktu prasības.

SIA „Kandavas komunālie pakalpojumi”

Iepirkumu komisijas priekšsēdētājs Guntis Brauns